บิ๊กป้อม จัดให้ ส.ว่ายนํ้าชุบตัวต่างแดน ก่อนสู้ศึกซีเกมส์
บิ๊กป้อม พล.อ.ประวิตร วงษ์สุวรรณ นายกสมาคมกีฬาว่ายน้ำฯ หนุนเต็มที่ ส่งทัพว่ายน้ำ-ระบำใต้น้ำ-โปโลน้ำ-กระโดดน้ำ ไปชุบตัวต่างประเทศเตรียมทำศึกซีเกมส์ 2017 พร้อมเดินหน้าเฟ้นหาช้างเผือกสร้างนักว่ายน้ำเยาวชน วางรากฐานไปสู่เอเชียนเกมส์ 2018 และโอลิมปิกเกมส์ 2020,บิ๊กป้อม พล.อ.ประวิตร วงษ์สุวรรณ รองนายกรัฐมนตรี ในฐานะนายกสมาคมกีฬาว่ายน้ำแห่งประเทศไทย เป็นประธานการประชุมใหญ่สามัญ ประจำปี 2559 ของสมาคมกีฬาว่ายน้ำฯ โดยมีสโมสรสมาชิก 172 จากทั้งหมด 252 สโมสรสมาชิก เข้าร่วมประชุม ที่สโมสรกองพันทหารราบที่ 1 กรมทหารราบที่ 1 มหาดเล็กรักษาพระองค์ เมื่อวันที่ 26 เม.ย. ประธานแจ้งว่า ได้วางแผนพัฒนาส่งเสริมนักกีฬา ซึ่งระยะสั้นปีนี้มีกีฬาซีเกมส์ 2017 ครั้งที่ 29 ที่ประเทศมาเลเซีย วันที่ 19-31 ส.ค. โดยได้ส่งทีมชาติชุดซีเกมส์ไปเก็บตัวต่างประเทศ ได้แก่ ว่ายน้ำไปเก็บตัวที่เมืองคุนหมิง ประเทศจีนมาแล้ว และเดือน พ.ค. จะไปเก็บตัวที่ประเทศมาเลเซีย ก่อนไปเก็บตัวต่อที่ประเทศญี่ปุ่น 6 สัปดาห์ ขณะที่ระบำใต้น้ำได้ส่งไปเก็บตัวที่เมืองเฉิงตู ประเทศจีนมาแล้ว และได้ส่งแข่งขันที่ประเทศญี่ปุ่น ก่อนกลับมาเก็บตัวในเมืองไทย,สำหรับโปโลน้ำทีมหญิงได้ส่งไปเก็บตัวที่ประเทศกรีซ และเดือน มิ.ย. จะไปเก็บตัวที่ประเทศออสเตรเลีย 2-3 สัปดาห์ ส่วนโปโลน้ำทีมชายจะไปเก็บตัวที่ประเทศสเปน เดือน มิ.ย. 2-3 สัปดาห์เช่นกัน ด้านกระโดดน้ำได้ไปเก็บตัวที่ประเทศจีนมาแล้ว 2 รอบ และเตรียมจะไปเก็บตัวอีก 2 รอบในเดือน พ.ค.-มิ.ย. เพื่อเป็นการเตรียมนักกีฬาให้พร้อมที่สุดก่อนแข่งขันซีเกมส์ สำหรับนักกีฬากลุ่มบี รุ่น 15-17 ปี ได้ส่งแข่งขันที่ประเทศญี่ปุ่น ในเดือน เม.ย.นี้ เพื่อเก็บเกี่ยวประสบการณ์เตรียมทีมเข้าร่วมกีฬายูธโอลิมปิกเกมส์ 2018 ที่ประเทศอาร์เจนตินา ส่วนกลุ่มซี รุ่น 12-14 ปี เตรียมส่งไปเก็บตัวที่ประเทศออสเตรเลีย ช่วงต้นเดือนพฤษภาคม,นอกจากนี้จะร่วมมือกับสโมสรสมาชิกเฟ้นหาช้างเผือกเข้ามาดำเนินการดูแลพัฒนาไปสู่ทีมชาติรุ่นใหม่ในอนาคต โดยสมาคมจะสนับสนุนเต็มที่ในทุกด้าน ซึ่งเป็นแผนระยะกลางจนถึงระยะยาวที่อยากจะสร้างนักว่ายน้ำให้เพิ่มขึ้นมากๆ และมีการพัฒนาที่ดีขึ้น เพื่อวางรากฐานไปสู่การเข้าร่วมชิงชัยในกีฬาเอเชียนเกมส์ 2018 ที่ประเทศอินโดนีเซีย และโอลิมปิกเกมส์ 2020 ที่ประเทศญี่ปุ่นต่อไป,อยากให้สโมสรสมาชิกช่วยกันเฟ้นหานักว่ายน้ำช้างเผือกตามจังหวัดเพื่อนำพัฒนาสู่ทีมชาติต่อไปในอนาคต สมาคมพร้อมสนับสนุนเต็มที่ ทั้งด้านงบประมาณ, ผู้ฝึกสอน และสถานที่ฝึกซ้อม ซึ่งกำลังจะทำสระว่ายน้ำมาตรฐานที่ กกท. โดยได้พูดคุยกับ กกท.และรัฐบาลแล้วว่า จำเป็นต้องมี เพื่อพยายามทำให้มีความก้าวหน้าเป็นเบอร์ 1 อาเซียน และมุ่งไปสู่ระยะยาว โดยสมาคมเตรียมร่วมมือกับ ม.บูรพา และจุฬาลงกรณ์ฯ เพื่อพัฒนาด้านวิทยาศาสตร์การกีฬา และนำมาใช้พัฒนาโดยเฉพาะกับนักว่ายน้ำเยาวชนด้วย พล.อ.ประวิตรกล่าว,หลังการประชุม โค้ชตึก นายธนาวิชญ์ โถสกุล เลขาธิการสมาคมกีฬาว่ายน้ำฯ เปิดเผยว่า การเตรียมทีมว่ายน้ำชุดซีเกมส์นั้น พล.อ.ประวิตร ได้วางแผนส่งนักกีฬาไปเก็บตัวต่างประเทศ เพื่อหวังเก็บเกี่ยวประสบการณ์ และทำผลงานที่ดีในซีเกมส์ โดยนายกฯยืนยันว่าพร้อมสนับสนุนเต็มที่ในทุกด้าน แต่ก็จะต้องดูความคุ้มค่าว่าส่งนักกีฬาไปเก็บตัวแล้วจะได้ประโยชน์มากแค่ไหน อย่างไรก็ตาม แม้ว่ามีระยะเวลาสั้นก่อนเข้าร่วมชิงชัยในศึกซีเกมส์ แต่จากการสนับสนุนเต็มที่ เชื่อว่าทัพว่ายน้ำไทยจะทำผลงานอย่างเต็มที่ และจะทำผลงานได้ดีกว่าที่ผ่านมาอย่างแน่นอน.
พล.อ.ประวิตร วงษ์สุวรรณ นายกสมาคมกีฬาว่ายน้ำฯ หนุนเต็มที่ ส่งทัพว่ายน้ำ-ระบำใต้น้ำ-โปโลน้ำ-กระโดดน้ำ ไปชุบตัวต่างประเทศเตรียมทำศึกซีเกมส์ 2017 พร้อมเฟ้นหาช้างเผือกวางรากฐานไปสู่เอเชียนเกมส์ 2018 และโอลิมปิกเกมส์ 2020
บิ๊กป้อม,พล.อ.ประวิตร วงษ์สุวรรณ,สมาคมกีฬาว่ายน้ำแห่งประเทศไทยฯ,ซีเกมส์ ครั้งที่ 29,ธนาวิชญ์ โถสกุล